Македонски народни песни/ Болен лежи катил Ѓорѓи
Болен лежи катил Ѓорѓи,
 В Солунски зандани.

 Дење лежи катил Ѓорѓи,
 Ноќе го испитуваат.

 Кажи, кажи катил Ѓорѓи,
 Кај е твојта пушка?

 Кај е твојта пушка Ѓорѓи,
 Пушка-маликера.

 Главата си давам душман,
 Пушка не кажувам.

 Пушка не кажувам душман,
 Пушка-маликера.

 Откаде спечали Ѓорѓи,
 Тешкото имање?

 Бегови сум клало душман,
 Пари сум земало.

Поврзано
 Македонски народни песни

Надворешни врски 
 Блог за македонски народни песни
 Кажи, кажи катил Ѓорѓи во изведба на Иван Терзиев — YouTube

Македонски народни песни